Людзі прыехалі здалёку, каб праз многа гадоў зноў сустрэцца, успомніць свае шчаслівыя школьныя гады. Радасныя пачуцці напаўнялі сэрцы. Усмешкі на тварах, добрыя пажаданні выпускнікам, песні, цёплыя словы настаўнікам і ветэранам настаўніцкай працы – усё гэта стварала цёплую атмасферу сяброўства і ўзаемаразумення. Навучэнцы школы пад кіраўніцтвам намесніка дырэктара па выхаваўчай рабоце С.І. Галета і настаўніка музыкі Н.А. Дзямчук падрыхтавалі і правялі вясёлую праграму. На працягу вечара гучала цудоўная музыка, песні ў выкананні Мароз Анастасіі, Андрановіч Ганны, вясёлыя танцы ад дзяўчынак 5-х классаў. Спадзяёмся, што гэты вечар надоўга застанецца ў памяці юбіляраў.